גאס ואן סנט

גאס ואן סאנט ג'וניור (באנגלית: .Gus Green Van Sant, Jr;‏ נולד ב-24 ביולי 1952 בקנטקי) הוא במאי קולנוע אמריקאי, תסריטאי, צלם, מוזיקאי ומחבר. הוא היה מועמד לפרס אוסקר לבמאי הטוב ביותר על סרטו "סיפורו של ויל האנטינג" משנת 1997 ועל סרטו "מילק" משנת 2008, וזכה בפרס דקל הזהב בפסטיבל קאן 2003 על סרטו "אלפנט". ואן סאנט מתגורר בפורטלנד, אורגון. ואן סנט הוא הומוסקסואל, וסרטי הקולנוע שלו מאופיינים בתמות הומוסקסואליות ושאר נושאים הקרובים לתרבויות שוליים. ואן סנט החל את עשייתו הקולנועית בבימוי סרטוני פרסומות. באמצע שנות השמונים החל לביים סרטי קולנוע, וכן הפיק, כתב תסריטים, הלחין ואף ערך את סרטיו אלה, שהיו סרטים קצרים בני מספר דקות בלבד. סרטו הראשון באורך מלא היה "Mala Noche" בשנת 1985, שלאחריו בא סרטו הידוע הראשון, "דראגסטור קאובוי" (1989) שבו מככבים מאט דילון והת'ר גראהם. הסרט זיכה את ואן-סנט בפרסים רבים, בהם פרסים בפסטיבל ברלין ושלושה פרסים מטעם איגוד המבקרים האמריקני. פריצתו הגדולה של ואן סנט באה כשביים ב-1991 את "איידהו שלי". הבימוי הרגיש בסרט זה הקנה לו שם בינלאומי והצלחה קופתית. בהמשך ביים את הקומדיה הכושלת "גם לבוקרות יש רגעים קודרים", בו שיחקה אומה תורמן בתפקיד הראשי, ואת הסרט "פיתוי קטלני" שהביא לניקול קידמן את פרס גלובוס הזהב לשחקנית הקומית. ב-1997 ביים את סרטו המצליח והידוע מכולם, "סיפורו של ויל האנטינג", שגרף 9 מועמדויות לפרס אוסקר ובהן מועמדות לפרס הבימוי הטוב ביותר. אחר כך ביים גרסה מחודשת לסרטו הקלאסי של אלפרד היצ'קוק, "פסיכו", כשהעתיק, למעשה, את הבימוי של היצ'קוק, כאשר רק השחקנים השתנו. סרט חשוב אחר שביים הוא "למצוא את פורסטר", בכיכובו של שון קונרי. מראשית שנות האלפיים התמקד ואן סאנט בבימוי סרטים פרטיקולריים וניסיוניים: "ג'רי" (2002), סרט סוריאליסטי על מטיילים האובדים במדבר, ו"אלפנט" (2003), זוכה פרס דקל הזהב ופרס הבימוי בפסטיבל קאן, סרט ששאב את השראתו מהטבח בתיכון קולומביין. ב-2005 ביים את הסרט "ימים אחרונים", דרמה מוזיקלית בה מגלם מייקל פיט את קורט קוביין. ב-2008 ביים את הסרט "מילק" שהיה מועמד לשמונה פרסי אוסקר, בהם פרס הבמאי. הסרט זכה בשני פרסים, אחד עבור השחקן הראשי (שון פן) ואחד עבור התסריט המקורי (דסטין לאנס בלאק). בשנת 2016 ביים את הסרט "ים של עצים" בכיכובם של נעמי ווטס ומתיו מקונוהיי. ביולי 2018 יצא סרטו "אל תדאג הוא לא יגיע רחוק ברגל" המבוסס על חייו של צייר הקריקטורות השערורייתי ג'ון קלאהן, שמת בשנת 2010. ון סנט, בילה שעות רבות בשיחות עם קאלהן אשר סיפר לו על התמכרותו הקשה לאלכוהול והפיכתו למשותק בעקבות תאונת דרכים. בסרט, מגלם את דמותו חואקין פיניקס. מדיה וקבצים בנושא גאס ואן סנט בוויקישיתוף גאס ואן סנט, ברשת החברתית אינסטגרם גאס ואן סנט, במסד הנתונים הקולנועיים IMDb (באנגלית) גאס ואן סנט, באתר AllMovie (באנגלית) גאס ואן סנט, באתר Box Office Mojo (באנגלית) גאס ואן סנט, במסד הנתונים הקולנועיים KinoPoisk (ברוסית) גאס ואן סנט, באתר AllMusic (באנגלית) גאס ואן סנט, באתר MusicBrainz (באנגלית) גאס ואן סנט, באתר Discogs (באנגלית) שמוליק דובדבני, חלב ודבש, באתר ynet, 13 במרץ 2009 ים המאירי, עכבר העיר אונליין, גאס ואן סנט: יש פנים לכאן ולכאן, באתר הארץ, 23 ביולי 2010 נמרוד שפירא‏, גאס ואן סנט חוגג 60: ההבטחה שהגשימה את עצמה, באתר וואלה, 24 ביולי 2012 אבנר שביט‏, "אדמה מובטחת": ריאיון עם גאס ואן סנט שמכריז – "הוליווד היא השטן", באתר וואלה, 15 במרץ 2013 אמיר קמינר, "אף פעם לא דיברתי עם רובין וויליאמס על מצבו הרפואי", באתר ynet, 27 בספטמבר 2018 גאס ואן סנט, באתר אנציקלופדיה בריטניקה (באנגלית) Gus Van Sant Biography (1952?-) "Festival de Cannes: Elephant". festival-cannes.com. נבדק ב-2009-11-05.